NARVA LINNAVOLIKOGU
OTSUS

                                                                                                                                    Eelnõu

Projekti "Pimeaia pargi rekonstrueerimine, II etapp" teostaja määramine, sildfinantseerimise ja omafinantseeringu kinnitamine

Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.
1. ASJAOLUD JA MENETLUSE KÄIK

Narva Linna Arenduse ja Ökonoomika Amet koostab projekti “Pimeaia pargi rekonstrueerimine, II etapp” taotluse Ida-Viru linnapiirkondade jätkusuutliku arengu meetmesse. Projekti ettepanek on lülitatud Narva linnapiirkonna jätkusuutlikku arengu tegevuskavva. Narva linnapiirkonna jätkusuutliku arengu tegevuskava on heakskiidetud Narva Linnavalinsuse 21.04.2016 otsusega nr 144.
Projekti üldeesmärgiks on linnasisese alakasutatud Vanalinna ala arendamine ja linnapiirkonna arengule tõuke andmine ning projekti otseseks eesmärgiks on Pimeaia pargi Ülemise osa rekonstrueerimine ja heakorrastamine.
Projekt on vastavuses strateegiliste dokumentidega:

Narva linna arengukavaga 2008-2019:
Strateegiline eesmärk 1.2. Elukeskkonna infrastruktuur on parandatud
Tegevussuund 1.2.1. muuta linna territoorium heakorrastatuks ja meeldivaks 

Ülesanne 1.2.1.2. puhketsoonide ja tänavate korrastamine
Tegevus „Pimeaia pargi rekonstrueerimine. II etapp“
Narva linnapiirkonna jätkusuutliku arengu strateegia:

Strateegiline eesmärk 1. Linnapiirkonnas on kaasaegne ja mitmekesine ekspordile suunatud ettevõtlus. 

Arenenud on turismisektor, mis baseerub ajaloo ja kultuuripärandil, looduslikul omapäral ning piirkonna kaubandusvõimalustel.

Tegevussuund:

· Turismisektori arendamine (Narva vanalinn, Narva-Jõesuu kuurort jne).
Strateegiline eesmärk 2. Linnapiirkonnas on kvaliteetne ja hästi korraldatud elukeskkond.

Piirkonnas on loodud tänapäevane elukeskkond, rajatud uus elukondlik infrastruktuur ja korrastatud olemasolev ning kaasajastatud avalik ruum.

Tegevussuund:

· Avaliku ruumi korrastamine (pargid, rohealad).

· Kõrge arengupotentsiaaliga alakasutatud alade arendamine (linnasisesed alakasutatud alad: Narva vanalinn.

Strateegiline eesmärk 3. Linnapiirkonnas on heal tasemel ja kättesaadavad avalikud teenused.

Kohalikele elanikele on tagatud erinevad rekreatsiooni ja vaba aja veetmise võimalused, soodustatakse tervislikke eluviise.

Tegevussuund: 

· Rekreatsiooni ja vaba aja veetmise võimaluste ühine arendamine.

Projekti raames on planeeritud rekonstrueerida ja heakorrastada  1,8 ha suurune Pimeaia pargi Ülemine Pimeaed Viktoria bastionil, millega luuakse linna elanikele ja külastajatele atraktiivne  vaba aja veetmise keskkond, kus on turvaline ja mugav olla. Projektiga rekonstrueeritakse ajalooline looduskaitse all olev park, mis tõstab pargi väärtust ja kvaliteeti. 2016. aastal planeeritakse teostada Pimeaia pargi rekonstrueerimise ehitusprojekti korrigeerimist ja  uuendamist ning sõltumatu ekspertiisi, milleks on vaja kokku ligikaudselt 14 500 eurot.
Programmi kaasfinantseering moodustab kuni 85% abikõlblikest projekti kuludest. Projekti kogueelarve on kuni 1 159 447 eurot, millest toetus moodustab kuni 980 430 eurot, Narva linna abikõlblik omafinantseering kuni 173 017 eurot, mitteabikõlblike kulude omafinantseering on kuni 4 000 eurot (hangete korraldamine ja juriidiliste teenuste osutamine projekti käigus), kokku linna omafinantseering moodustab kuni 177 017.
Projekti tegevused teostatakse 2016. – 2017. aastal. Otsusega on vaja kinnitada projekti omafinantseering  ja sildfinantseerimine 2016. – 2017 aastaks. 
2. ÕIGUSLIKUD ALUSED
KOKS § 30 lg 1 p 2 lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele. Seega võib volikogu volitada linnavalitsuse või selle asutuse esindama kohaliku omavalitsuse suhetes riigiorganitega kui see on seotud volikogu otsuse täitmisega ja esindamine on seotud valitsuse tegevuse eesmärkidega.
KOKS § 22 lg 1 punkti 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine, kohustuste võtmine kontsessioonikokkulepete alusel, kohaliku omavalitsuse üksuse finantsjuhtimise seaduse § 34 lõikes 7 nimetatud rendikohustuste võtmine, muude tulevikus raha väljamaksmist nõudvate pikaajaliste kohustuste võtmine ning piirmäära kehtestamine rahavoogude juhtimiseks võetavale laenule volikogu pädevusse.

3. OTSUS
3.1 Lubada  Narva Linna Arenduse ja Ökonoomika Ametile esitada projekti „Pimeaia pargi rekonstrueerimine, II etapp” taotluse  Ida-Viru linnapiirkondade jätkusuutliku arengu meetmesse. 
3.2. Projekti teostajaks määrata Narva Linna Arenduse ja Ökonoomika Amet (reg 75029524) koos kõigi taotleja õiguste ja kohustustega.

3.3. Kinnitada projekti „Pimeaia pargi rekonstrueerimine, II etapp ” omafinantseeringuks 2016. – 2017. aastal kokku kuni 177 017 euro ulatuses järgmiselt: 2016. aastal kuni 14 500 eurot; 2017. aastal kuni 162 517 eurot.
3.4. Projekti positiivse rahastamisotsuse korral Narva Linnavalitsusel lubada võtta laenu abikõlbliku omafinantseeringu katteks kokku kuni 173 017 euro ulatuses järgmiselt: 2016 aastal kuni 14 500 eurot; 2017. aastal kuni 158 517 eurot ning näha ette linna eelarve eelnõus mitteabikõlblike kulude katmiseks aastal 2017 kuni 4 000 eurot.
3.4.   Kinnitada projekti  „Pimeaia pargi rekonstruerimine, II etapp“ sildfinantseerimiseks järgmiselt: 2017. aastal kuni 100 000 eurot laenu arvelt.
4.  VAIDLUSTAMINE

Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5.  OTSUSE JÕUSTUMINE
Otsus jõustub seadusega sätestatud korras.

Aleksandr Jefimov
Linnavolikogu esimees

